Փարիզ, Տեխաս (ֆիլմ)

Փարիզ, Տեխաս, Վիմ Վենդերսի 1984 թվականին նկարահանած ֆիլմ։ Ցուցադրվել է 2015 թվականի Ոսկե ծիրանի հետահայաց ցուցադրություններ ծրագրում։


== Սյուժե ==
Փուլիցերյան մրցանակակիր Սեմ Շեփարդի սցենարով նկարահանված ճանապարհային այս ֆիլմը պատմում է Թրևիս անունով մի մարդու մասին, որը Մեքսիկայից ճամփա է ընկնում դեպի Տեխաս։ Նա ոչ մի բառ չի խոսում։ Կարծես մասամբ կորցրել է նաև հիշողությունը։ Նրան առաջ է մղում իր ընտանիքը վերագտնելու ձգտումը՝ երիտասարդ կնոջը՝ Ջեյնին, որի կյանքը վտանգել է հիվանդագին խանդի պատճառով և 7-ամյա որդու՝ Հանթերին։ Չորս տարի Թրևիսին համարել են մեռած։ Եղբայրը՝ Ուոլթը, Լոս Անջելոսից թռչում է Տեխաս՝ վերադարձնելու կորուսյալ եղբորը։ Ուոլթն ու նրա կինը՝ Աննը, որդեգրել են Հանթերին։ Երկուսի համար էլ շատ դժվար է հրաժարվել այս դերից, հատկապես երբ իմանում են, որ Թրևիսն ուզում է որդու հետո գնալ Ջեյնին փնտրելու։


== Դերերում ==
Հարի Դին Սթենթոն – Տրավիս Հենդերսոն
Նաստասյա Կինսկի – Ջեյն Հենդերսոն
Դին Սթոքուել – Ուոլթ Հենդերսոն
Հանթեր Քարսոն – Հանթեր Հենդերսոն
Բերնհարդ Վիքի – Դոկտոր Ալմեր
Օռոր Կլեման – Անն Հենդերսոն
Սամ Բերի – Գազի լցակայանի հաճախորդ
Կլարիս Մոբլի – Մեքենաների վարձակալության գրասենյակի աշխատակից
Վիվա Օդեր – Հեռուստատեսային կին
Սոկոռո Վալդես – Կամելիտա
Էդվարդ Ֆայտոն – Հանթերի ընկերը
Ջասթին Հոգ – Հանթեր (3 տարեկան)
Թոմ Ֆարել – Ճչացող մարդ


== Մրցանակներ ==
«Ոսկե արմավենու ճյուղ»
FIPRESCI-ի մրցանակ
Էկումենիկ ժյուրիի մրցանակ, Կաննի ՄԿՓ, Ֆրանսիա, 1984
«Գերմանական կինոխցիկ» մրցանակ, «Գերմանական կինոխցիկ» մրցանակաբաշխություն, Գերմանիա, 1984
ԱՄՆ-ի կինոքննադատների ազգային խորհրդի մրցանակ, ԱՄՆ, 1984
Բրիտանական կինոակադեմիայի մրցանակ լավագույն ռեժիսորական աշխատանքի համար, Բրիտանական կինոակադեմիայի մրցանակաբաշխություն, Մեծ Բրիտանիա, 1985
Բավարիայի կինոմրցանակ լավագույն օպերատորական աշխատանքի համար, Բավարիայի կինոմրցանակաբաշխություն, Գերմանիա, 1985
«Բոդիլ» մրցանակ լավագույն եվրոպական ֆիլմի համար, «Բոդիլ» մրցանակաբաշխություն, Դանիա, 1985
Ռընե Կլեր մրցանակ, «Դոնատելլոյի Դավիթ» մրցանակաբաշխություն, Իտալիա, 1985
«Արծաթե տեսակադրեր» մրցանակ լավագույն արտասահմանյան ֆիլմի համար, «Արծաթե տեսակադրեր» մրցանակաբաշխություն, Իսպանիա, 1985
Ֆրանսիացի կինոքննադատների միավորման մրցանակ լավագույն արտասահմանյան ֆիլմի համար, Ֆրանսիա, 1985, Արծաթե կինոմրցանակ, Գերմանիայի կինոմրցանակաբաշխություն, Գերմանիա, 1985
«Սուրբ Խորդի» մրցանակ լավագույն արտասահմանյան ֆիլմի համար, «Սուրբ Խորդի» մրցանակաբաշխություն, Իսպանիա, 1985
Գերմանիայի արտհաուսային կինոթատրոնների գիլդիայի մրցանակ, Գերմանիա, 1986


== Վերնագիր ==
Ֆիլմն անվանվել է Փարիզ, Տեխասյան համանուն քաղաքի անունով, սակայն ոչ մի կադր այնտեղ չի նկարվել։ Նկարահանումները մեծ մասամբ տեղի են ունեցել Ֆորտ Ստոկթոն և Մարաթոն քաղաքներում՝ Տեխասի արևմտյան մասում, Նորդհեյմում, Սան Անտոնիոյի հարավարևելյան մասում։ Փարիզին անդրադարձ կատարվում է լուսանկարով, որտեղ երևում է Տրավիսին պատկանող հողակտորը։ Լուսանկարում երևում են ամայի լանդշաֆտներ, մինչդեռ իրականում Փարիզի այդ հատվածը անտառաշատ է։
Ուիլյամ Հենրի Դեյվիսը իր The Autobiography of a Supertramp (1908) ինքնակենսագրականի 123-րդ էջում անդրդառնում է Փարիզ, Տեխասին, և հավանական է, որ ֆիլմի անվանումը գալիս է այստեղից։


== Ծանոթագրություններ ==


== Աղբյուրներ ==
Պաշտոնական կայք Archived 2010-01-27 at the Wayback Machine.
IMDb Paris, Texas
«Paris, Texas»(անգլ.) ֆիլմը allmovie կայքում:
«Paris, Texas»(անգլ.) ֆիլմը Box Office Mojo  կայքում
Paris, Texas(անգլ.) ֆիլմը Rotten Tomatoes կայքում